16.987.052 kroner. Så meget skyldte morsingboerne kommunen ved udgangen af sidste år, og det er kun 271.957 kroner færre end året før, skriver Limfjordupdate.dk. Morsø Kommune har et intenst fokus på at nedbringe borgernes gæld til kommunen, og det forventer man sker, når SKAT fra sidst på året igen begynder at kunne modregne gæld til kommunerne direkte i lønnen hos arbejdsgiverne. Samtidigt har Morsø Kommune intensiveret indsatsen, så borgernes gæld til kommunen bliver betalt blandt andet via direkte kontakt til skyldnerne på mail og telefon, og det har i 2016 medført en samlet indbetaling på godt 2.5 mio. kroner ved indgåede betalingsaftaler. Ifølge Limfjordupdate.dk vil kommunen fortsætte den intensiverede indsats for at få borgernes gæld ned.

Referat:
Borgerne i Morsø Kommune skylder over 15 millioner kroner i SKAT til kommunen. Nu skal gælden inddrives.